als_Latn dik_Latn sag_Latn
Erdogan: Në luftën e Çanakalasë fitoi besimi
Presidenti turk, Rexhep Tajip Erdogan, i ndodhur në qytetin Çakankala ka deklaruar se në thelb, lufta e Çanakalasë ishte një luftë e besimit dhe teknologjisë dhe në këtë luftë ai që fitoi ishte besimi, raporton Anadolu Agency (AA).
Erdogan ka theksuar se: "Çanakaleja nuk është vetëm një nga 81 krahinat tona, por në të njëjtën kohë është edhe një emër i një fitoreje të madhe e cila ndryshoi fatin e keq 200 vjeçar të këtij kombi. Lufta e Çanakalasë nuk ka qenë e balancuar drejtë mes forcave".
Presidenti i Turqisë, ka deklaruar ndër të tjera se forcat e armikut të cilat sulmuan Çanakalanë në aspektin e teknologjisë dhe pajisjeve ishin forcat luftarake më të përparuara të asaj periudhe. "Në luftë kundër forcave të armikut i cili ishte i armatosur me 231 anije të vogla e të mëdha dhe me 1 mijë e 155 topa ne kishim në 13 pika të fortifikuara 230 topa të cilët vetëm një të katërtat ishin të përdorshëm. Pavarësisht kësaj në sulmin e ndërmarrë më datë 18 mars 1915 armiku pëson humbjen më të madhe të historisë 200 vjeçare detare dhe u detyrua të zmbrapsej. Edhe luftërat tokësore në Çanakala janë një tjetër heroizëm. Në këto luftëra të cilat filluan në fund të muajit prill 1915 dhe përfunduan në janar të 1916 me të vërtetë janë bërë shumë sakrifica, janë korrur shumë suksese. Ky komb, është një komb i madh. Ky komb, është një komb i besimtarëve. Ky komb është një komb i fortë".
- Festimet e 100 vjetorit do të jenë shumë të ndryshme
Erdogan duke theksuar se programet festive zyrtare po ndiqen me ndjeshmëri, tha se ka treguar një vëmendje të veçantë për pjesëmarrjen në ceremonitë e 18 marsit në periudhën kur ka qenë kryeministër. Erdogan ka shtuar më tej se përveç rasteve përjashtuese ai ka marrë pjesë personalisht në këto ceremoni. Ai ka shpjeguar më tej se më 18 mars në ditën e përkujtimit të dëshmorëve dhe të fitores së madhe detare të Çanakalasë do të festohet me entuziazëm dhe respekt në Çanakale dhe në gadishullin Gelibollu.
Presidenti turk ka pohuar se në ceremonitë e datës 18 mars do të marrë pjesë Kryeministri Ahmet Davutoglu dhe në ceremonitë e datës 24 prill do të marrë pjesë vetë personalisht. "Do të jenë të pranishëm presidentët dhe ministrat e shteteve nga e gjithë bota. Shpresojmë se bashkë me to do të zhvillojmë këto ceremoni këtu më 24 prill. Këtë vit festimet do të jenë shumë ndryshe dhe gjithëpërfshirëse me rastin e 100 vjetorit të fitores së Çanakalasë. Ku do të marrin pjesë Kryeministrat nga Zelanda e Re, nga Australia dhe presidentë nga shumë vende të tjera”. /aa/
als_Latn als_Latn als_Latn als_Latn als_Latn als_Latn als_Latn